Tekstdichter

In tekstdichter is de skriuwer fan in liettekst. Oars as in lietskriuwer (of lietsjeskriuwer), dy't sawol tekst as muzyk fan in liet makket, skriuwt in tekstdichter inkeld de liettekst. In toandichter (of komponist) makket de meldij. De meldij kin by de liettekst skreaun wurde, of de liettekst kin op de nij komponearre wize skreaun wurde.

It liettekst kin ek op in bekende wize fan in besteand liet skreaun wurde, it liet is dan in kontrafakt.

It wurd 'tekstdichter''' tsjut op in bysûnder soarte dichter. In tekstdichter of liettekstskriuwer is letterlik: in dichter dy't lietteksten skriuwt, berime of poëtyske, lyryske teksten, dy't bedoeld binne om songen te wurden. Soms wurde besteande (histoaryske) gedichten efterôf op muzyk setten. De dichter wurdt dan net mei weromwurkjende krêft 'tekstdichter' neamd, omt dy de tekst as fers skreau en net as liettekst.

 Bekende Frysktalige tekstdichters 
 Skriuwers fan folkslietsjes 
Foarbylden fan bekende tekstdichters fan Frysktalige lietteksten (folkslietsjes) út de njoggentjinde iuw:
 Waling Dykstra, Simmermoarn
 Paulus Folkertsma, It muzyk giet troch de buorren
 Eeltsje Halbertsma, Grouster weagen, Skippersssankje, It Marke
 Tsjibbe Gearts van der Meulen, Lânferhuzerssang
 Fedde Schurer, It lot fan Tea,  It feintsje fan Menaam, Moarn sille wy de hjouwer slaan Marten Sikkema, Brulloftssankje, Swalkje
 Bernard Smilde, benammen tsjerkelieten
 Harmen Sytstra, Moai sûnder wjergea, Wâldsang
 Douwe Tamminga, Myn Berber
 Piter Jelles Troelstra, It âldershûs
</ol>

 Skriuwers fan bernelietsjes 
Foarbylden fan bekende tekstdichters fan Fryske berneferskes (komponist tusken skrapkes):
 Diet Huber

 Poplietjes, harklietsjes, teäterlietsjes 
Foarbylden fan bekende tekstdichters fan Frysktalige lietteksten (poplietsjes), harklietsjes, teäterlietsjes út de tweintichste iuw:
 Gerrit Breteler
 Eppie Dam
 Jan Dotinga
 Rients Gratama
 Jaap Louwes
 Anne van der Mark,  bg. It Dokkumer lokaeltsje en SkûtsjesileRTV NOF Jan Slofstra
 Marten Sikkema
 Pyt Jon Sikkema
 Albertina Soepboer
 Jan Tekstra
</ol>
 Oersetters fan lietteksten 
Is de Fryske tekst in oersetting, bygelyks fan in Frânsk chanson of in Dútsk berneferske, dan is der gjin sprake fan in tekstdichter, mar fan in oersetter.

 Auteursrjocht 
Foar it auteursrjocht is it fan belang oft it liet troch ien of meardere minsken skreaun is. Auteursrjochteorganisaasje Buma/Stemra makket ûnderskied tusken ûnder mear: tekstdichter(s), komponist(en), oersetter, bewurker, oarspronklike skriuwer fan in oersetten liet, en oarspronklike komponist fan de muzyk yn gefal fan in oersetten liet. Muzyk fan in oar mei in eigen tekst bliuwt auteursrjochtlik beskerme.Muzyk- en auteursrjocht, op auteursrechtkenniscentrum.nl.

 Nijsgjirrichheden 
 Yn it Ingelsk wurdt in tekstdichter in lyricist neamd, yn it Dútsk in Liedtexter of Textdichter en yn it Frânsk in parolier.
 In tekstdichter fan opera's, operettes en musicals wurdt in librettist neamd.

 Literatuer 
 Een muziekgeschiedenis der Nederlanden'', red.: L.P. Grijp (Amsterdam, 2001)


Kategory:Berop